પણ સવજીભાઈના સત્ય,પ્રેમ,કરુણાની ચેતનાથી લોકાર્પણ થતા ગોલ્ડન વિલેજ રફાળાને જોઇને સૌથી વધુ રાજીપો સરદારસાહેબના આત્માને થશે. તંત્ર બધી જ અનુકુળતા છતાં જે નથી કરી શકતું, એ દેશનો એક પનોતો પુત્ર ગાંધીના ગ્રામસ્વરાજના ચીલે ચાલીને કરી બતાવે છે ! કાશ, સરકારો-વહીવટીતંત્રોમાં આવા સવજીભાઈ વેકરિયા મળી જતા હોત તો ગામેગામ માત્ર એક જ આવો માથાફરેલ માનવી જોઈએ દેશને સ્વર્ણિમ બનાવવા ! હૈયું , મસ્તક, હાથ…બહુ દઈ દીધું નાથ કહીને જે ફરિયાદો કરવાને બદલે ખુદને ખર્ચી નાખી કોઈ ભેદ વિના ભાવથી સમાજને ઉજળો કરે, ગામને આત્મનિર્ભર કરીને બેઠું કરે. જો દરેક ગામમાં એક સવજીભાઈ પેદા થાય જે કોઈના પર આધાર રાખ્યા વિના જાતે જ ગામને રળિયામણું અને આધુનિક બનાવવા કટિબદ્ધ થાય….. તો વિકાસ વોટ્સએપને બદલે નકશામાં ફેલાઈ જાય ભારતવર્ષના !